Možnosti Suplementácie Kreatínu pri Užívaní Prenessy pre Zvýšený Tlak
Dobrý deň , môžem suplementovať kreatin ak beriem prenessu 4mg pol tabletky denne kvôli zvýšenému tlaku?
Dobrý deň,
ďakujeme za prejavenú dôveru.
Priama interakcia medzi liekom na tlak Prenessa a výživovým doplnkom s obsahom kreatínu nebola spozorovaná, avšak výživové doplnky nepodliehajú klinickému testovaniu a prípadný vplyv na tlak a liečbu liekom Prenessa nemuseli byť zaznamenané. Kreatín sa vo všeobecnosti používa na budovanie svalovej hmoty a krvný tlak môže ovplyvňovať napr. prostredníctvom zadržiavania tekutín. Ich podávanie nie je vylúčené, avšak odporúčam priebežne monitorovať hodnoty krvného tlaku. Pri výskyte akýchkoľvek ťažkostí sa obráťte na ošetrujúceho lekára.
Prajem pekný zvyšok dňa.
S pozdravom
PharmDr. Veronika Kiabová